Diari Oficial de la Generalitat Valenciana


Sumari del DOGV 2212, del 22-02-1994 (1994/830615)

ORDRE de 7 de febrer de 1994, de la Conselleria d'Educació i Ciència, per la qual es convoquen ajudes a la traducció i l'edició d'obres literàries al valencià i del valencià a d'altres idiomes.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/07/(1)/dof/vci/html**

### Dades del document

Número de DOGV
:   2212

Data del DOGV
:   22-02-1994

Secció del DOGV
:   DISPOSICIONS GENERALS

Número del document
:   1994/830615


Data del document
:   07-02-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 7 de febrer de 1994, de la Conselleria d'Educació i Ciència, per la qual es convoquen ajudes a la traducció i l'edició d'obres literàries al valencià i del valencià a d'altres idiomes. [94/1115]  
La Generalitat Valenciana, d'acord amb el que estableix l'article 2 de l'Estatut d'Autonomia de la Comunitat Valenciana, exerceix les funcions escaients per al desenvolupament i foment de les peculiaritats del poble valencià i per facilitar-ne l'accés als bens culturals. És per això que el foment de la cultura és un dels objectius fonamentals de l'acció del govern de la Generalitat Valenciana.  
L'article 7 del mateix estatut estableix l'oficialitat del valencià a la Comunitat Valenciana, i atorga especial protecció i respecte a la recuperació del valencià.  
Així mateix, la Llei d'Ús i Ensenyament del Valencià, a l'article 25, indica que la Generalitat Valenciana donarà suport a l'edició, el desenvolupament i la promoció del llibre valencià amb un tractament específic als impresos en valencià.  
A més, el Pla General de Promoció de l'Ús del Valencià, aprovat pel Consell de la Generalitat Valenciana el 23 de novembre de 1993, en el {REF Programa de l'ús del valencià en els mitjans de comunicació social i la producció cultural}, estableix, com a actuació IV.3.15 {REF convocar i fomentar la traducció i edició d'obres literàries al valencià i del valencià a altres idiomes}.  
En els darrers anys, la Generalitat ha convocat ajudes per a la traducció i edició d'obres literàries al valencià i del valencià a altres idiomes. Aquestes ajudes han servit per a augmentar el fons bibliogràfic, escrit en valencià, amb obres i autors d'altres cultures. Com que l'experiència és valorada positivament i té indubtable valor cultural, sembla convenient realitzar novament la convocatòria.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
Primer  
Es convoquen ajudes a la traducció i edició d'obres literàries al valencià i del valencià a d'altres idiomes. S'aproven les bases que regeixen la convocatòria i el model de sol·licitud que s'inclouen com a annexos I i II d'aquesta ordre.  
Segon  
Aquestes ajudes, per un import de 3.000.000PTA (tres milions de pessetes), seran sufragades a càrrec de la línia 401 del programa 05.07.545.03 del pressupost per a 1994 de la Generalitat Valenciana.  
DISPOSICIONS FINALS  
Primera  
Autoritze la Direcció General de Política Lingüística d'aquesta conselleria perquè, dins l'àmbit de les seues competències, adopte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'entrada en vigor, amb la comunicació prèvia en aquesta Conselleria d'Educació i Ciència.  
València, 7 de febrer de 1994  
El Conseller d'Educació i Ciència,  
JOAN ROMERO GONZÁLEZ  
Bases de la convocatòria de concessió d'ajudes a la traducció i edició d'obres literàries al valencià, i del valencià a altres idiomes  
Primera  
Es convoquen ajudes a la traducció i edició d'obres literàries al valencià i del valencià a d'altres idiomes. El nombre i la qualitat queda supeditat a la qualitat i a l'interès dels projectes presentats, i sempre dins del límits que determinen els crèdits aprovats en el pressupost vigent.  
Segona  
Podran sol·licitar aquestes ajudes, utilitzant el model de sol·licitud que s'adjunta com a annex II a aquesta ordre, les editorials la seu de les quals es trobe o no a l'Estat espanyol i que es comprometen a editar obres literàries en valencià i/o editar traduccions d'obres literàries del valencià a altres llengües, segons les condicions que s'especifiquen en les bases d'aquesta convocatòria.  
Tercera  
Per a la concessió d'aquestes ajudes es tindrà en compte:  
a) L'interès intrínsec de l'obra de la qual es proposa la traducció.  
b) Si l'obra ja ha estat traduïda a la mateixa llengua, i també la qualitat de la traducció o traduccions de què ha estat objecte.  
c) Les garanties sobre la qualitat de la traducció.  
d) Les característiques de l'edició que es proposa.  
Quarta  
Són obligacions del beneficiari:  
a) Realitzar la traducció i edició de les obres literàries al valencià i del valencià a d'altres idiomes que fonamenta la concessió de l'ajuda.  
b) Acreditar davant la Conselleria d'Educació i Ciència la realització de l'edició abans del 15 de novembre de 1994. En casos excepcionals, per motius justificats, la Conselleria d'Educació i Ciència podrà ampliar aquest termini per un període no superior a un any.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a la Conselleria d'Educació i Ciència l'obtenció de subvencions o ajudes per a la mateixa finalitat, procedents de qualsevol administració o ens públics o privats.  
Deu  
La sol·licitud s'ha de presentar amb els documents següents:  
a) Document acreditatiu de la condició d'editor, d'acord amb les exigències de la legislació vigent al seu país.  
b) Dos exemplars de l'obra original objecte del contracte.  
c) Documentació acreditativa de la conformitat del titular del dret d'autor o justificació d'encontrar-se l'obra en règim de domini públic.  
d) Formulari degudament complimentat, segons el model que es publica com a annex II en aquesta ordre.   
La presentació de sol·licituds per a optar a aquestes ajudes suposa l'acceptació expressa i formal de les condicions d'aquesta disposició.  
Onze  
Les sol·licituds es dirigiran a la Direcció General de Política Lingüística, i es podran presentar al Registre General de la Conselleria d'Educació i Ciència (avinguda de Campanar, 32, 46748 València), a les direccions territorials d'Educació d'Alacant, Castelló o València o als centres d'informació de l'Oficina d'Informació, Iniciatives i Reclamacions de la Generalitat Valenciana. També es podran cursar davant les representacions diplomàtiques o consulars espanyoles a l'estranger i, en general per qualsevol dels medis previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
Si els sol·licitants no hi adjunten tota la documentació, o la presentada mostra algun defecte purament formal, la Direcció General de Política Lingüística els demanarà la presentació de la documentació restant o la reparació del defecte, dins el termini de deu dies hàbils, advertint-los que, si no ho fan, s'arxivarà la documentació presentada i s'entendrà que han desistit de la petició.  
Sol·licitud d'ajudes a la traducció i edició d'obres literàries   
(Ordre 7 de febrer de 1994)  
1. Dades de l'empresa editora  
1.1. Nom o persona jurídica ... CIF o NIF/DNI ...  
1.2. Representant o titular jurídic  
Cognoms i nom ... Càrrec ... Tel: ...  
1.3. Adreça ... Localitat/CP ...  
1.4. Entitat financera on s'ha de fer l'ingrés en cas de subvenció:  
Banc o caixa ... Titular ...  
Codi entitat ... Codi sucursal ... DC ... Núm. c/c ...  
Adreça ... Localitat/CP ...  
2. Dades sobre l'obra a traduir  
2.1. Títol ...  
2.2. Autor ...  
2.3. Edició a partir de la qual es va a realitzar la traducció ...  
3. Dades sobre la traducció  
3.1. Llengua de la què es tradueix ...  
3.2. Llengua a què es tradueix ...  
3.3. Enumeració d'altres possibles traduccions de l'obra en la mateixa llengua, especificant-ne la data i les característiques:  
 Editorial ... Data ...  
 Característiques ...  
 Editorial ... Data ...


Còpia Permalink ELI